
**Mestská časť Košice – Sídlisko KVP**



**Konsolidovaná výročná správa**

za rok 2021

**Mgr. Ladislav Lörinc**

**starosta**

**OBSAH str.**

1. Základná charakteristika Mestskej časti Košice – Sídlisko KVP 1

1.1 Geografické údaje 1

1.2 Demografické údaje 1

1.3 Symboly obce 1

1.4 Volené orgány mestskej časti 4

1.5 Organizačná štruktúra Miestneho úradu Mestskej časti Košice – Sídlisko KVP 5

2. Plnenie úloh Mestskej časti Košice – Sídlisko KVP 7

2.1 Výchova a vzdelávanie 7

2.2 Zdravotníctvo 7

2.3 Sociálne zabezpečenie 8

2.4 Kultúra a šport 8

2.5 Hospodárstvo 9

3. Informácia o vývoji mestskej časti z pohľadu rozpočtovníctva 9

4. Vymedzenie konsolidovaného celku 10

5. Použité metódy konsolidácie 11

6. Informácia o údajoch konsolidovanej súvahy 11

6.1 Majetok 11

6.2 Zdroje krytia 12

7. Informácie o údajoch konsolidovaného výkazu ziskov a strát 12

7.1 Náklady a výnosy 12

7.2 Konsolidačné operácie 13

8. Ostatné dôležité informácie 14

8.1 Prijaté granty a transfery 14

8.2 Poskytnuté dotácie 14

8.3 Významné investičné akcie v roku 2021 14

8.4 Predpokladaný budúci vývoj činnosti 15

8.5 Udalosti osobitného významu po skončení účtovného obdobia 16

8.6 Významné riziká a neistoty, ktorým je účtovná jednotka vystavená 16

8.7 Oblasť zamestnanosti 16

9. Správa nezávislého audítora 17

# Základná charakteristika Mestskej časti Košice – Sídlisko KVP

Mesto Košice je samostatný územný samosprávny a správny celok Slovenskej republiky.

V súlade s ustanovením § 3 ods. 2 zákona SNR č. 401/1990 Zb. o meste Košice v znení neskorších predpisov sa mesto Košice člení na 22 mestských častí, v ktorých sa zriaďujú orgány samosprávy mestských častí.

Mestské časti sú právnické osoby, ktoré za podmienok ustanovených zákonom a štatútom mesta hospodária so zvereným a vlastným majetkom a so zverenými a vlastnými finančnými príjmami. Mestské časti vykonávajú samosprávu v rozsahu zverenom zákonom a Štatútom mesta Košice, vo zverenom rozsahu majú postavenie obce. Prenesený výkon štátnej správy vykonávajú mestské časti v rozsahu vymedzenom zákonom a v tomto rozsahu majú mestské časti postavenie obce.

**1.1 Geografické údaje**

Mestská časť Košice – Sídlisko KVP spolu so všetkými mestskými časťami, 11 okresmi a 439 obcami tvoria územie Košického samosprávneho kraja, ktorý sa svojou rozlohou 6 752 km2 považuje za štvrtý najväčší samosprávny kraj SR. Mesto Košice zaberá z územia Košického samosprávneho kraja 24 229 ha. Leží na styku východného okraja Slovenského Rudohoria s Košickou kotlinou.

Mestská časť Košice – Sídlisko KVP sa nachádza v katastrálnom území Grunt o rozlohe 1,97 km2. Vzdialená je asi 6 km  západne  od centra mesta. Zo severnej strany katastrálne hraničí s Mestskou časťou Košice - Sever, z východnej strany s  Mestskou časťou Košice – Myslava. Zastavané územie sídliskového charakteru má prevažne zdravé prostredie bez akéhokoľvek priemyslu. Zo severnej a severozápadnej strany je sídlisko obklopené lesmi a poliami, s vynikajúcimi terénmi pre turistiku a cykloturistiku.

Výstavba sídliska sa začala začiatkom roku 1980. Bytovú zástavbu tvorí cca 8 000 bytových jednotiek umiestnených v panelových domoch postavených v rokoch 1983 – 1989. Na Klimkovičovej ulici sa v súlade s územným plánom od roku 1995 realizuje výstavba bytových domov.

## 1.2 Demografické údaje

Počet obyvateľov: 22 025

Počet mužov: 10 682

Počet žien: 11 343

Vývoj počtu obyvateľov: mierne klesajúci

Mestská časť je 4. najväčšou mestskou časťou Košíc v počte obyvateľov.

## 1.3 Symboly obce

V súlade so zákonom SNR č. 369/1990 Zb. o obecnom zriadení v znení neskorších predpisov má každá obec, časť obce právo na vlastné symboly. Návrh týchto symbolov predkladá ministerstvu vnútra na zápis do Heraldického registra Slovenskej republiky.

Symboly Mestskej časti Košice – Sídlisko KVP sú zapísané v Heraldickom registri Slovenskej republiky pod signatúrou K00283/2008.

Dňa 26. augusta 2008 Miestne zastupiteľstvo Mestskej časti Košice – Sídlisko KVP uznesením č.1360026/8002008 schválilo symboly mestskej časti tak, ako sú zapísané v  Heraldickom registri SR a zároveň poverilo starostu MČ k predloženiu týchto symbolov Mestu Košice, za účelom prijatia všeobecne záväzného nariadenia o erbe a  vlajke.

Po predložení symbolov Mestu Košice – schvaľovacím procesom v súlade so zákonom SNR č. 369/1990 Zb. o obecnom zriadení v znení neskorších predpisov a Štatútom mesta Košice, Mestské zastupiteľstvo v  Košiciach sa uznieslo na Všeobecne záväznom nariadení č. 107 o erbe a vlajke mestskej časti. Uvedené symboly Mestská časť Košice – Sídlisko KVP používa pri výkone samosprávy.

Pre mestskú časť návrh symbolov spracoval kunsthistorik Gabriel Kládek na základe starých historických prameňov, ktoré siahajú až do obdobia 13. storočia.

Historické pramene uvádzajú, že popri dvoch dedinách v Košiciach a Myslave existovala aj ďalšia obrábaná zem (terra), ktorá sa od roku 1292 uvádza ako terra Gurbuch. Názov zeme Gurbuch je slovanského pôvodu a vznikol podľa hrabového porastu. Bolo to územie na juhovýchodnom okraji Čierneho lesa – zem Hrabovec, ktoré bolo poľnohospodársky obrábané a bezpochyby aj zaľudnené. V súčasnosti na tomto území je vybudované naše sídlisko.

**Erb** – v modrom štíte zlatý hrabový trojlist.

**Vlajka** Mestskej časti Košice – Sídlisko KVP má podobu v  jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z dvoch pozdĺžnych pruhov modrého a žltého. Vlajka má pomer strán 2:3 a ukončená je tromi cípmi, t j. dvomi zástrihmi, siahajúcimi do tretiny jej listu.

**Erb**



**Vlajka**



## Volené orgány mestskej časti po zložení sľubu poslancov na volebné obdobie 2018 – 2022 (od 10.12.2018)

* Starosta MČ Košice – Sídlisko KVP: Mgr. Ladislav Lörinc
* Kontrolórka mestskej časti: do 29.02.2020 Ing. Anna Hóková
* Kontrolór mestskej časti: od 01.03.2020 Ing. Ladislav Takáč, PhD.

Miestne zastupiteľstvo v zložení:

* Ing. Roman Matoušek od 10. 12. 2018 zástupca starostu
* Iveta Adamčíková
* PaedDr. Zdeno Bartók
* Martin Boritáš
* doc. Ing. Mária Gamcová, PhD.
* Mgr. Marián Horenský, PhD.
* Marián Koszoru
* PaedDr. Marián Mikulišin
* Ing. Milan Pach
* Bc. Marián Podolinský
* Ing. Marta Sidorjaková
* Ing. Ladislav Takáč, PhD. do 29.02.2020
* Bc. Dávid Karľa od 01.03.2020
* Vojtech Tóth, MBA do 15.01.2021
* doc. MVDr. Peter Korim, CSc. od 18.02.2021

**Miestna rada v zložení:**

* Iveta Adamčíková
* Martin Boritáš
* Ing. Roman Matoušek
* Vojtech Tóth, MBA do 15.01.2021
* Mgr. Marián Horenský, PhD. od 01.03.2021

**Komisie, ktoré sú zriadené pri MZ:**

* **Komisia finančná**
* **Sociálna a zdravotná komisia**
* **Komisia výstavby, dopravy a životného prostredia**
* **Komisia kultúry, školstva a športu**
* **Komisia verejného poriadku**

V súlade s platnou právnou úpravou a schválenými Zásadami pre vybavovanie sťažností v podmienkach MČ a Zásadami vybavovania petícií MČ sú zriadené komisie:

* Komisia MZ MČ Košice – Sídlisko KVP na ochranu verejného záujmu pri výkone funkcií verejných funkcionárov mestskej časti
* Komisia MZ MČ Košice – Sídlisko KVP pre vybavovanie sťažností
* Komisia MZ MČ Košice – Sídlisko KVP pre vybavovanie petícií.

Uznesením č. 302 z 30. septembra 2021 Miestne zastupiteľstvo mestskej časti Košice – Sídlisko KVP vzalo na vedomie zriadenie Mládežníckeho parlamentu Mestskej časti Košice – Sídlisko KVP uznesením Mestského zastupiteľstva v Košiciach číslo 734 zo dňa 1. júla 2021, schválilo Štatút Mládežníckeho parlamentu MČ a zvolilo členov Mládežníckeho parlamentu Mestskej časti Košice – Sídlisko KVP:

* 1. Radoslav Blaško
  2. Ján Bruzik
  3. Dávid Budai
  4. Dominika Fecková
  5. Martin Mikušák
  6. Matúš Nemec

Uznesením č. 319/b z 20. decembra 2021 Miestne zastupiteľstvo mestskej časti Košice – Sídlisko KVP zvolilo členov Mládežníckeho parlamentu Mestskej časti Košice – Sídlisko KVP:

* + 1. Jakub Fedor
    2. Alexandra Chovancová
    3. Karin Langová
    4. Eduard Marčák
    5. Peter Višňovec
    6. Filip Seliga

## 1.5 Organizačná štruktúra Miestneho úradu Mestskej časti Košice – Sídlisko KVP

* Prednosta MÚ: Ing. Miroslav Michalus

Organizačná štruktúra platná do: 30.04.2021

Prednosta

**Oddelenie výstavby a majetku**

Oddelenie VaM vedúci

**Odd. sociálnych vecí kultúry a športu ¤**

Oddelenie SVKaŠp vedúci

**Oddelenie stratégie a rozvoja**

Projekt. manažér -vedúci

**Oddelenie právne**

Právnik – vedúci

**Oddelenie ekonomické**

Ekonóm – vedúci

Referent  
evidencia obyvateľov

Referent oddelenia výstavby

Referent  
kultúry a športu

Mzdový účtovník

Asistent úradu

Referent  
kultúry a športu

Referent  
kontrolór údržby a poriadku VP

Referent  
osvedčovanie podpisov

Účtovník

Asistent úradu

Účtovník hotovostných platieb

Referent  
sociálnych vecí

Špecialista pre marketing a PR

Referent  
pre správu zelene

Referent  
prvého kontaktu

Správca informačného systému

Referent  
správy majetku

Špecialista pre VS a ochranu osobných údajov

Referent  
správy majetku

Špecialista pre verejné obstarávanie

Referent  
oddelenia výstavby

Upratovačky \*

Referent

koordinátor aktivačnej činnosti

Správca technických zariadení


Personalista

¤ ***-*** *Denné centrum*


\* *- Zamestnanci na kratší pracovný čas*

**Platnosť : Od 01.06.2020**

Organizačná štruktúra platná do: 30.06.2021



Organizačná štruktúra platná od: 01.07.2021



## Plnenie úloh Mestskej časti Košice – Sídlisko KVP

## Výchova a vzdelávanie

V súčasnosti výchovu a vzdelávanie deti v mestskej časti poskytuje:

* Základná škola Starozagorská 8
* Základná škola Drábova 3
* Základná škola Janigova 2
* Základná škola Mateja Lechkého, ul. Jána Pavla II. 1
* Základná škola Spojená škola sv. Košických mučeníkov, Čordákova 50
* Súkromná spojená škola Starozagorská 8
* Súkromné gymnázium Starozagorská 8 (osemročné gymnázium HUMAN)
* Gymnázium sv. Košických mučeníkov, Čordákova 50
* Materská škola Cottbuská 36
* Materská škola sv. Košických mučeníkov, Čordákova 50
* Materská škola Húskova 45
* Materská škola Čordákova 17
* Materská škola Hemerkova 26
* Materská škola Dénešova 53
* Súkromná anglická škôlka ELC, Starozagorská 8
* Súkromná anglická škôlka SPLASH INTERNATIONAL, Drábova 3
* Anglická súkromná škôlka KIDS, Čordákova 17

Na mimoškolské aktivity je zriadená:

* Súkromná základná umelecká škola Vlada Urbana, Starozagorská 10
* CVČ Pauzička, Bauerova 1/A
* CVČ Orgovánová, pracovisko Starozagorská 8
* MC Lentilka
* **Súkromné centrum voľného času Liba Academy 11, Elokované pracovisko Janigova 2.**

Na základe analýzy doterajšieho vývoja možno očakávať, že rozvoj vzdelávania sa bude orientovať na rozširovanie počtu miest v MŠ a ZŠ.

Mestská časť nie je zriaďovateľom žiadneho vzdelávacieho zariadenia.

## Zdravotníctvo

Zdravotnú starostlivosť v mestskej časti poskytuje Poliklinika na Cottbuskej ulici. Svoje služby občanom poskytujú neštátni lekári v odboroch všeobecného lekárstva a všetkých špeciálnych oddelení. V rámci nej poskytuje svoje služby aj biochemicko – hematologické laboratórium a röntgenologické oddelenie. V roku 2008 bola na našom sídlisku otvorená aj nová moderná poliklinika Pro Care, ktorá sa nachádza na ulici Jána Pavla II. V mestskej časti je občanom k dispozícií 6 lekární.

Na základe analýzy doterajšieho vývoja možno očakávať, že zdravotná starostlivosť sa bude uberať už zavedeným trendom, t. j. cestou modernizácie, zvyšovania kvality poskytovaných služieb a približovaním sa k občanovi.

## Sociálne zabezpečenie

Sociálne služby v mestskej časti zabezpečuje:

* Zariadenie sociálnych služieb Rehabilitačné stredisko pre ľudí s duševnými poruchami „Radosť“, Bauerova 1
* Denné centrum MČ Košice – Sídlisko KVP, Cottbuská 36
* Dorka, n. o. – Centrum pre obnovu rodiny v Košiciach, Hemerkova 28.

Na základe analýzy doterajšieho vývoja možno očakávať, že rozvoj sociálnych služieb sa bude orientovať na rozšírenie služieb pre seniorov.

Sociálne služby, ako je opatrovateľská služba, či zariadenie pre seniorov mestská časť nezabezpečuje. V rámci Denného centra Mestskej časti Košice – Sídlisko KVP, Cottbuská 36, Košice vyvíjajú činnosť seniori a občania s ťažkým zdravotným postihnutím. Pre seniorov zabezpečuje mestská časť aj stravovanie. Výšku príspevku určuje Mesto Košice, ktoré prepláca aj výdavky s tým spojené.  Mestská časť poskytuje občanom v hmotnej núdzi jednorazovú dávku v hmotnej núdzi a pomoc v náhlej núdzi.

V roku 2020 bol vybudovaný bezbariérový prístup do denného centra.

V roku 2021 bola vypracovaná projektová dokumentácia stavby „Kultúrno – spoločenské centrum KVP“ a projektová dokumentácia vzduchotechniky a klimatizácie.

## Kultúra a šport

Spoločenský a kultúrny život v mestskej časti zabezpečuje:

* Súkromné etnografické múzeum HUMNO
* **Knižnica pre mládež mesta Košice, Školské:** ZŠ sv. košických mučeníkov na Čordákovej 50, ZŠ Janigova 2, ZŠ Lechkého na ul. J. Pavla II, ZŠ Starozagorská 8
* **Verejná knižnica Jána Bocatia, pobočka Hemerkova 39**
* Dom ľudového tanca na Starozagorskej ulici.

Na základe analýzy doterajšieho vývoja možno očakávať, že kultúrny a spoločenský život sa bude orientovať na podporu a rozvoj komunity a uspokojovanie potrieb obyvateľov sídliska prevažne rodín s deťmi.

Možnosti športového vyžitia poskytujú špecializované športové ihriská, ďalej Tenis komplex pod Wuppertálskou ulicou, Športové centrum H1 na Čordákovej ulici, Rekondičné centrum FIT štúdio na Cottbuskej ulici, Fitnes centrum OLYMP GYM v OC Grunt, Family Fitness centrum zamerané na teenegerov a ich rodičov v areáli bývalej materskej školy na Bauerovej ulici. V roku 2008 bola v Drocárovom parku zriadená mobilná ľadová plocha a v roku 2009 revitalizované tenisové ihrisko. V roku 2017 bol ukončený prenájom a prevádzka týchto športových zariadení. V roku 2019 bola mobilná ľadová plocha odpredaná. V roku 2011 bol odovzdaný do užívania korčuliarsky chodník v Drocárovom parku (I. etapa),  v roku 2016 bola zrealizovaná jeho II. etapa a v roku 2017 jeho tretia a posledná etapa. V roku 2017 sa revitalizovalo dopravné ihrisko pre deti v predškolskom veku na Cottbuskej ul. Od novembra 2012 si občania sídliska môžu upevniť svoje zdravie a kondíciu v novozriadenom fit parku na bývalom športovom ihrisku medzi Wurmovou a Stierovou ulicou. Príjemné prostredie dotvárajú lavičky určené na oddych počas cvičenia. Tento projekt sa uskutočnil aj vďaka finančnej podpore Mesta Košice. Obyvatelia mestskej časti využívajú od roku 2016 novozriadené street workoutové ihrisko na Čordákovej ulici a od roku 2017 novozriadené workoutové ihrisko Hemerkova - Čordákova. V spolupráci s OZ ENJOY THE RIDE sa v apríli 2012 ukončila realizácia bouldrovej lezeckej steny „Stone WALL“ v areáli bývalej MŠ na Bauerovej ulici. Tento projekt sa uskutočnil vďaka finančnej podpore spoločnosti O2 v spolupráci s Nadáciou Ekopolis a Nadáciou pre deti Slovenska. Pre rozvoj športovej a telesnej kultúry bol v marci 2016 sprístupnený Hokejový štadión Aréna sršňov na Drábovej ulici. V roku 2018 bolo na území MČ KVP vybudované workoutové ihrisko a detské ihrisko v lokalite Dénešova. Zrekonštruované boli ihriská pri pošte a v lokalite na ulici Stierova. V roku 2019 bola rekonštruovaná väčšina detských ihrísk (Hemerkova, Stierova, Klimkovičova), boli doplnené nové hracie prvky a pribudlo aj nové detské ihrisko Žihadielko, ktoré pre MČ KVP vybudovala sieť obchodov LIDL. Realizovala sa revitalizácia Parku Hemerkova – Húskova.

V roku 2020 boli zrekonštruované a doplnené novými prvkami detské ihriská najmä na Hemerkovej, Húskovej a Klimkovičovej ulici. Vybudovalo sa nové petanque ihrisko so spoluúčasťou Karpatskej nadácie.

V roku 2021 bolo na mieste bývalej mobilnej ľadovej plochy v Drocárovom parku vybudované multifunkčné ihrisko. V Drocárovom parku pri Komunitnej kaviarni bola osadená kontajnerová šatňa pre športovcov, ktorá bola spolufinancovaná grantom Košického samosprávneho kraja.

V roku 2021 bolo zrekonštruované detské ihrisko Cottbuská. Na detskom ihrisku Hemerkova bol doplnený nový hrací prvok. Zároveň boli dokúpené tieniace plachty na detské ihrisko Dénešova, ktoré budú osadené v roku 2022.

V roku 2021 boli v rámci projektov EFRR Interreg I a Interreg II zakúpené: pódium, nafukovací stan a súbor stánkov pre usporadúvanie kultúrnych, spoločenských a športových podujatí.

## Hospodárstvo

Mestská časť je klasickým sídliskom bez priemyslu. Hospodársky potenciál tvoria malé súkromné firmy prevažne charakteru obchodu a služieb, ktoré získali na kvalite vybudovaním obchodných centier. Väčšina podnikateľských činností sa realizuje v nebytových priestoroch obytných blokov, v objektoch obchodných centier a samostatne stojacich objektoch.

Kvalitné služby sú zabezpečené v oblasti kaderníctva, kozmetiky, nechtového dizajnu, krajčírskych dielní a úpravy odevov, opravy obuvi, výroby kľúčov, predaja náhradných dielov do áut, pneuservisu, opravy automatických práčok, opravy lyží a  bicyklov. Na Klimkovičovej ulici je umiestnená napriek nesúhlasu MČ samoobslužná autoumyváreň. Obyvatelia veľmi radi využívajú služby na relax ako sú masérske služby, soláriá a posilňovne. Na našom sídlisku je k dispozícií trhovisko, kde môžu fyzické aj právnické osoby predávať rastlinné a živočíšne výrobky z vlastnej drobnej chovateľskej a pestovateľskej činnosti.

Na základe analýzy doterajšieho vývoja možno očakávať, že hospodársky život v mestskej časti sa bude tak ako v poslednom období orientovať na rozvoj obchodu a služieb.

1. **Informácia o vývoji mestskej časti z pohľadu rozpočtovníctva**

Hospodárenie mestskej časti sa riadi rozpočtom schváleným miestnym zastupiteľstvom na rozpočtový rok a výhľadovým rozpočtom na ďalšie dva rozpočtové roky.

Základným nástrojom finančného hospodárenia obce bol rozpočet mestskej časti na rok 2021. Obec zostavila rozpočet podľa ustanovenia § 10 odsek 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Celkový schválený rozpočet Mestskej časti Košice – Sídlisko KVP na rok 2021 bol zostavený ako vyrovnaný. Bežný rozpočet bol zostavený ako schodkový. Schodok bežných výdavkov bol krytý nevyčerpanými finančnými prostriedkami z minulých rokov – Sčítanie domov a projekt ÚPSVaR. Schodok kapitálového rozpočtu bol krytý príjmovými finančnými operáciami.

Hospodárenie mestskej časti sa riadilo podľa schváleného rozpočtu na rok 2021.

Rozpočet mestskej časti bol schválený miestnym zastupiteľstvom na rokovaní dňa 18. februára 2021 uzneseniami č. 236/a, 236/b.

Zmeny rozpočtu schválené miestnym zastupiteľstvom:

prvá zmena schválená dňa 29. júna 2021 uznesením č. 274

druhá zmena schválená dňa 26. augusta 2021 uznesením č. 284

tretia zmena schválená 20. decembra 2021 uznesením č. 319/a

V súlade so zák. č. 369/1990 o obecnom zriadení v znení neskorších zmien a doplnkov a so Zásadami nakladania s finančnými prostriedkami MČ Košice – Sídlisko KVP boli v priebehu roka realizované zmeny rozpočtu v rámci rozpočtových opatrení schválených starostom mestskej časti. O týchto zmenách bola miestnemu zastupiteľstvu pravidelne predkladaná Informatívna správa o zrealizovaných rozpočtových opatreniach.

**4) Vymedzenie konsolidovaného celku**

Do konsolidovaného celku patria predovšetkým rozpočtové a príspevkové organizácie a organizácie – právnické osoby založené obcou, ktoré môžu mať charakter dcérskych, spoločných, resp. pridružených účtovných jednotiek. Mestská časť Košice – Sídlisko KVP eviduje dcérsku účtovnú jednotku.

Konsolidovaný celok okrem Mestskej časti Košice – Sídlisko KVP predstavuje: Podnik služieb KVP, s.r.o. – metóda úplnej konsolidácie.

Dňa 15.8.2019 bola založená **spoločnosť Podnik služieb KVP s.r.o.** so sídlom Trieda KVP č. 1, 040 23 Košice, IČO: 52572005. Konateľom spoločnosti je Ing. Miroslav Michalus. Dozorná rada: Marián Podolinský, Iveta Adamčíková – predseda, Mgr. Marián Horenský, PhD. Vklad do základného imania je vo výške 5 000,00 EUR. Predmetom činnosti sú najmä čistiace a upratovacie služby, kúpa tovaru na účely jeho predaja konečnému spotrebiteľovi, poskytovanie služieb v záhradníctve, prípravné práce k realizácii stavby, dokončovacie stavebné práce pri realizácii exteriérov a interiérov. Spoločnosť k 31.12.2021 zamestnávala 12 zamestnancov.

Cieľom konsolidovanej účtovnej závierky je poskytnúť informácie o konsolidovanom celku ako jednej ekonomickej jednotky, teda uplatniť princíp „fiktívnej ekonomickej jednotky“ prostredníctvom zistenia a následného vynechania vzájomných vzťahov medzi organizáciami konsolidovaného celku. Umožňuje komplexný pohľad na konsolidovaný celok s možnosťou riadenia súčasnej situácie, ale aj perspektívy a plánovania všetkých súčastí obce ako jedného celku.

1. **Použité metódy konsolidácie**

Mestská časť Košice – Sídlisko KVP, kde má rozhodujúci vplyv (rozpočtová organizácia) použila metódu úplnej konsolidácie. Rozpočtová organizácia je považovaná za dcérsku účtovnú jednotku.

V rámci úplnej konsolidácie Mestská časť Košice – Sídlisko KVP vykonala nasledujúce kroky:

* 1. Prispôsobenie účtovných výkazov účtovných jednotiek vstupujúcich do konsolidácie
  2. Vytvorenie súčtovej súvahy a súčtového výkazu ziskov a strát – agregácia údajov
  3. Eliminácia vzájomných transakcií – po identifikovaní vzájomných transakcií medzi účtovnými jednotkami konsolidovaného celku sa tieto transakcie eliminujú, teda vylúčia z agregovaných údajov.

1. **Informácia o údajoch konsolidovanej súvahy**

**6.1 Majetok**

|  |  |  |
| --- | --- | --- |
| **Názov** | **Skutočnosť**  **k 31.12.2020 (netto) v EUR** | **Skutočnosť**  **k 31.12.2021**  **(netto) v EUR** |
| **Majetok spolu** | **27 052 482,44** | **26 874 389,29** |
| **Neobežný majetok spolu** | ***26 390 922,97*** | ***26 487 113,52*** |
| z toho : |  |  |
| Dlhodobý nehmotný majetok | 1 527,00 | 914,00 |
| Dlhodobý hmotný majetok | *26 389 395,97* | *26 486 199,52* |
| Dlhodobý finančný majetok | 0,00 | 0,00 |
| **Obežný majetok spolu** | ***660 171,73*** | ***385 704,18*** |
| z toho : |  |  |
| Zásoby | 1 550,47 | 7 111,17 |
| Zúčtovanie medzi subjektmi VS | 0 | 0 |
| Dlhodobé pohľadávky | 0 | 0 |
| Krátkodobé pohľadávky | 29 388,22 | 20 954,46 |
| Finančné účty | 629 233,04 | 357 638,55 |
| Poskytnuté návratné fin. výpomoci dlh. | 0 | 0 |
| Poskytnuté návratné fin. výpomoci krát. | 0 | 0 |
| **Časové rozlíšenie** | ***1 387,74*** | 1. ***571,59*** |

**6.2 Zdroje krytia**

|  |  |  |
| --- | --- | --- |
| **Názov** | **Skutočnosť**  **k 31.12.2020 v EUR** | **Skutočnosť**  **k 31.12.2021 v EUR** |
| **Vlastné imanie a záväzky spolu** | **27 052 482,44** | **26 874 389,29** |
| **Vlastné imanie** | ***1 494 655,43*** | ***1 395 276,96*** |
| z toho : |  |  |
| Oceňovacie rozdiely | 0 | 0 |
| Fondy | 0 | 0 |
| Výsledok hospodárenia | 1 494 655,43 | 1 395 276,96 |
| **Záväzky** | ***24 846 736,85*** | ***24 766 248,35*** |
| z toho : |  |  |
| Rezervy | 35 765,50 | 7 521,00 |
| Zúčtovanie medzi subjektmi VS | 24 575 819,49 | 24 480 843,36 |
| Dlhodobé záväzky | 55 997,88 | 62 989,90 |
| Krátkodobé záväzky | 109 961,98 | 145 582,09 |
| Bankové úvery a výpomoci | 69 192,00 | 69 312,00 |
| **Časové rozlíšenie** | ***711 090,16*** | ***712 863,98*** |

V roku 2020 bola Ministerstvom financií SR mestskej časti poskytnutá návratná finančná výpomoc vo výške 69 292,00 EUR na kompenzáciu nižších podielových daní. Podnik služieb KVP s.r.o. má povolené prekročenie 120,00 EUR.

**7) Informácie o údajoch konsolidovaného výkazu ziskov a strát**

**7.1 Náklady a výnosy**

|  |  |  |
| --- | --- | --- |
| **Názov** | **Skutočnosť**  **k 31.12.2020 v EUR** | **Skutočnosť**  **k 31.12.2021 v EUR** |
| **Náklady** | **1 994 387,17** | **2 197 383,73** |
| 50 – Spotrebované nákupy | 179 450,53 | 193 978,39 |
| 51 – Služby | 415 181,11 | 525 557,81 |
| 52 – Osobné náklady | 1 049 429,40 | 1 123 617,13 |
| 53 – Dane a poplatky | 6 587,56 | 5 042,78 |
| 54 – Ostatné náklady na prevádzkovú činnosť | 77 111,80 | 110 666,36 |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | 261 107,30 | 228 752,90 |
| 56 – Finančné náklady | 4 496,85 | 3 771,36 |
| 57 – Mimoriadne náklady | 0,00 | 0,00 |
| 58 – Náklady na transfery a náklady z odvodov príjmov | 1 000,00 | 5 997,00 |
| 59 – Dane z príjmov | 22,62 | 0,00 |
| **Výnosy** | **2 066 044,85** | **2 090 151,37** |
| 60 – Tržby za vlastné výkony a tovar | 600,00 | 1 020,26 |
| 61 – Zmena stavu vnútroorganizačných služieb | 0,00 | 0,00 |
| 62 – Aktivácia | 0,00 | 0,00 |
| 63 – Daňové a colné výnosy a výnosy z poplatkov | 1 242 454,50 | 1 304 469,50 |
| 64 – Ostatné výnosy | 378 924,12 | 364 498,81 |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | 48 253,00 | 43 723,15 |
| 66 – Finančné výnosy | 119,37 | 0,00 |
| 67 – Mimoriadne výnosy | 0,00 | 0,00 |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | 395 693,86 | 376 439,65 |
| **Hospodársky výsledok**  **/+ kladný HV, - záporný HV/** | **+ 71 657,68** | **- 107 232,36** |

Hospodársky výsledok /záporný/ v sume 107 232,36 EUR bol zúčtovaný na účet 428 – Nevysporiadaný výsledok hospodárenia minulých rokov.

Analýza nákladov a výnosov v porovnaní s minulým rokom:

Záporný hospodársky výsledok v roku 2021 oproti kladnému hospodárskemu výsledku roku 2020 je z dôvodu vyšších nákladov (skupina účtov 50, 51, 52, 54 a 58) a aj z dôvodu nižších ostatných výnosov z prevádzkovej činnosti (skupina účtov 64) a nižších výnosov z transferov a rozpočtových príjmov v obciach, vyšších územných celkoch a v rozpočtových organizáciách zriadených obcou alebo vyšším územným celkom (skupina účtov 69).

**7.2 Konsolidačné operácie**

Medzi vzájomné transakcie v konsolidačnom celku patria náklady a výnosy. Pri konsolidácii sa tieto náklady a výnosy eliminujú z agregovaných údajov vo výkaze ziskov a strát, teda uplatňuje sa fikcia ekonomickej jednotky.

V konsolidovanom celku MČ Košice – Sídlisko KVP sa eliminovali náklady účtu 511 – Opravy a udržiavanie v sume 25 955,63 EUR, účtu 518 – Ostatné služby v sume 134 719,38 EUR a účtu 648 – Ostatné výnosy z prevádzkovej činnosti v sume 2 826,53 EUR.

V rámci súvahy sa eliminoval účet 042 – Obstaranie dlhodobého hmotného majetku v sume 5 232,73 EUR a účet 061 – Podielové cenné papiere a podiely v dcérskej účtovnej jednotke v sume 5 000,00 EUR.

V Podniku služieb KVP s.r.o. sa eliminovali výnosy účtu 602 – Tržby z predaja služieb v sume 165 907,74 EUR, náklady účtu 502 – Spotreba energie v sume 1 625,53 EUR, účtu 518 – Ostatné služby v sume 1 201,00 EUR.

V rámci súvahy sa eliminoval účet 411 – Základné imanie v sume 5 000,00 EUR.

1. **Ostatné dôležité informácie**

* 1. **Prijaté granty a transfery**

V roku 2021 mestská časť prijala nasledovné granty a transfery:

Granty boli prijaté v celkovej výške 14 892,39 EUR, z toho:

|  |  |  |
| --- | --- | --- |
| **Poskytovateľ grantov** | **Suma v EUR** | **Účel** |
| Coop - Jednota | 6 000,00 | Program podpora lokálnych komunít – Promenádny chodník na Sídlisku KVP |
| Košický samosprávny kraj | 5 000,00 | Kapitálový grant na Multifunkčné ihrisko |
| Fyzická osoba - dar | 1 638,00 | Prvok na DI Hemerkova |
| Karpatský rozvojový inštitút - dar | 2 254,39 | DI Dénešova – tieniace plachty |

Transfery boli prijaté v celkovej výške 237 906,94 EUR, z toho:

|  |  |  |
| --- | --- | --- |
| **Poskytovateľ transferov** | **Suma v EUR** | **Účel** |
| Mesto Košice – kapitálový transfer | 40 000,00 | Refundácia výdavkov za projektové dokumentácie |
| Mesto Košice | 41 037,73 | Refundácia výdavkov COVID-19 |
| ŠR – MV SR | 7 779,30 | prenesený výkon štátnej správy na úseku evidencie pobytu občanov a registra obyvateľov a adries |
| Štatistický úrad SR | 27 925,44 | Transfer na sčítanie obyvateľov 2020 - 2021 |
| MH SR | 362,97 | Dotácia - nájomné |
| ŠR + ESF prostredníctvom ÚPSVaR | 25 442,30 | refundácia výdavkov súvisiacich s vykonávaním aktivačnej činnosti formou menších obecných služieb v zmysle § 52 a 50j zák. NR SR č. 5/2004 Z. z. o službách zamestnanosti |
| Mesto Košice | 95 359,20 | stravovanie dôchodcov v sume 5 359,20 EUR, účelové finančné prostriedky na opravy ciest, chodníkov a schodov v sume 90 000,00 EUR |

Granty, dary a transfery boli účelovo určené a boli použité v súlade s ich účelom.

Nižšie plnenie bolo v  prijatých transferoch v rámci verejnej správy na krytie výdavkov súvisiacich s vykonávaním aktivačnej činnosti formou menších obecných služieb v zmysle zák. NR SR č. 5/2004 Z. z. o službách zamestnanosti z dôvodu nižšieho počtu aktivačných pracovníkov v porovnaní s plánovaným počtom v rozpočte.

Podnik služieb KVP s.r.o. v roku 2021 neprijal žiadny transfer z mestskej časti, štátnu pomoc od Úradu práce, sociálnych vecí a rodiny v celkovej sume 67 826,72 EUR.

* 1. **Poskytnuté dotácie**

Mestská časť v roku 2021 neposkytla žiadnu dotáciu v súlade so VZN č. 16/2020 o podmienkach poskytovania dotácií z rozpočtu mestskej časti právnickým osobám a fyzickým osobám – podnikateľom.

**8.3 Významné investičné akcie v roku 2021**

**Významné položky kapitálového rozpočtu:**

MČ realizovala v roku 2021 investičné akcie v celkovej sume 278 777,34 EUR, z toho:

1. Parkovisko Zombova v sume 79 473,00 EUR
2. Multifunkčné ihrisko v sume 41 128,62 EUR
3. Kontajnerová šatňa v sume 20 000,00 EUR (grant z KSK Košice v sume 5 000,00 EUR)
4. Nákup monitorovacích zariadení v sume 12 014,94 EUR
5. Detské ihrisko Cottbuská v sume 29 597,14 EUR
6. Doplnenie hracieho prvku na DI Hemerkova v sume 1 638,00 EUR (dar od fyzickej osoby)
7. Výstavba tienenia DI Dénešova v sume 2 254,39 EUR (Karpatský rozvojový inštitút – dar)
8. Prípravná a projektová dokumentácia v celkovej sume 55 850,36 EUR (refundácia

z Mesta Košice bola vo výške 40 000,00 €)

1. Interiérové vybavenie zasadačky v sume 19 088,40 EUR

j) Nákup pódia v rámci projektu Interreg II v sume 8 252,49 EUR

k) Nákup nafukovacieho stanu v rámci projektu Interreg I v sume 9 480,00 EUR.

**Za Podnik služieb KVP s.r.o.**

Podnik služieb KVP s.r.o. obstaral dlhodobý majetok – traktorovú kosačku v sume 16 668,00 EUR formou leasingu prostredníctvom VÚB a.s.

**8.4 Predpokladaný budúci vývoj činnosti**

Predpokladané investičné akcie realizované MČ Košice – Sídlisko KVP v budúcom období v sume 393 027,00 EUR:

* Komunitná kaviareň v sume 115 000,00 EUR
* Parkovisko Janigova v sume 126 200,00 EUR
* Multifunkčné ihrisko v sume 10 027,00 EUR
* Nákup mobiliáru v sume 20 000,00 EUR
* Opláštenie budovy MČ v sume 21 000,00 EUR
* Projekty EÚ spoluúčasť v sume 5 300,00 EUR
* Výstavba venčoviska v sume 9 000,00 EUR
* Nákup komunálneho vozidla v sume 9 000,00 EUR
* Prepojovací chodník Zombova - Húskova v sume 15 000,00 EUR
* Detské ihrisko Starozagorská v sume 10 000,00 EUR
* Detské ihrisko Dénešova v sume 9 000,00 EUR
* Tieniace plachty na DI v sume 5 000,00 EUR
* Doplnenie klimatizácie na MÚ v sume 5 500,00 EUR
* ***prípravná a projektová dokumentácia*** na realizáciu investičných akcií v celkovej sume 33 000,00 EUR:

PD výstavby fontány a priľahlého územia

PD Parkovisko Húskova - rozšírenie

PD Lineár park

PD revitalizácia vnútroblokov Klimkovičova – Čordákova

PD Štúdia Parkovacieho domu

PD spoluúčasť pri financovaní z cudzích zdrojov

Oprávnené aktivity plánované v rámci projektov mestskej časti:

* úprava verejných priestranstiev a prvkov verejnej zelene,
* rekonštrukcia objektu Miestneho úradu Mestskej časti Košice – Sídlisko KVP,
* rozširovanie parkovísk.

**Podnik služieb KVP s.r.o.**

Podnik služieb KVP s.r.o. v roku 2022 nepredpokladá zakúpenie investičného majetku na zabezpečovanie údržby a čistoty sídliska.

**8.5 Udalosti osobitného významu po skončení účtovného obdobia**

Mestská časť nezaznamenala žiadnu udalosť osobitného významu po skončení účtovného obdobia, za ktoré sa vyhotovuje výročná správa.

**8.6 Významné riziká a neistoty, ktorým je účtovná jednotka vystavená**

Mestská časť Košice – Sídlisko KVP zabezpečuje v obmedzenom rozsahu výkon verejnej správy pre obyvateľov mestskej časti. Mestská časť nie je vystavená žiadnym významným rizikám a neistotám, ktoré by mohli viesť k zavedeniu prípadného ozdravného režimu alebo nútenej správy a nemá vedomosť, aby svojou činnosťou negatívne vplývala na životné prostredie. Zabezpečovaním verejnoprospešných činností (napr. výsadba zelene) vplýva na životné prostredie skôr pozitívne.

# 8.7 Oblasť zamestnanosti

V oblasti zamestnanosti mestská časť nemá možnosť vytvárať podmienky pre príchod zamestnávateľov, ktorí by vytvorili nové pracovné miesta. Na základe dohody medzi Mestskou časťou Košice – Sídlisko KVP a Úradom práce, sociálnych vecí a rodiny v Košiciach bola mestskou časťou formou menších obecných služieb organizovaná aktivačná činnosť pre uchádzačov o zamestnanie (UoZ) evidovaných na ÚPSVaR v Košiciach. V roku 2021 mestská časť vytvorila pracovné miesta pre uchádzačov o zamestnanie v rámci národného projektu „Praxou k zamestnaniu“ v súlade s § 50j a § 54 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zamestnávala aj dlhodobo nezamestnaných v súlade s § 52 vyššie uvedeného zákona.

Mestská časť k 31. 12. 2021 zamestnávala v priemere 38,6 ľudí. Objem mzdových prostriedkov vyplatených v roku 2021 bol vo výške 602 458,83 EUR. Patria sem mzdové prostriedky zamestnancov mestskej časti, starostu mestskej časti, kontrolóra mestskej časti, prednostu miestneho úradu a zamestnancov menších obecných služieb. Okrem trvalého pracovného pomeru uzatvárala podľa potreby všetky druhy dohôd v zmysle Zákonníka práce.

Mestská časť je zriaďovateľom spoločnosti Podnik služieb KVP s.r.o., ktorá bola založená dňa 15.8.2019 a ktorej činnosť sa začala dňom 1.12.2019. Spoločnosť v roku 2021 pre MČ zabezpečovala zimnú údržbu, údržbu zelene, kosby, zálievky, orezy a pod. v celkovej výške 180 718,20 EUR.

Skutočný stav zamestnancov Podniku služieb KVP s.r.o. k 31.12.2021 je 12, prepočítaný stav zamestnancov k 31.12.2021 je z dôvodu sezónneho zamestnávania 15. V roku 2022 bude zamestnávať najmä zamestnancov so spolufinancovaním ÚPSVaR SR. Plánuje zamestnávať 5 kmeňových zamestnancov a počas roka predpokladá zamestnať na sezónne práce 13 - 20 zamestnancov.

# Správa nezávislého audítora

Podľa § 19 zákona č. 431/2002 Z. z. o účtovníctve v znení neskorších predpisov je mestská časť povinná overiť konsolidovanú účtovnú závierku nezávislým audítorom. Nezávislý audit vykonáva audítorská spoločnosť AUDIT – LD, s.r.o., evidenčné číslo licencie UDVA č. 359, Podtatranského 962/2, 040 01 Košice. Zodpovednou audítorkou je Ing. Ľubica Leuschel. Nezávislý audit po ukončení bude prílohou konsolidovanej výročnej správy.

V Košiciach, júl 2022

Vypracovala: Ing. Viera Háberová

Mgr. Ladislav Lörinc

starosta

**Prílohy:**

* Správa nezávislého audítora ku konsolidovanej účtovnej závierke
* Konsolidovaná účtovná závierka: Konsolidovaná Súvaha, Konsolidovaný Výkaz ziskov a strát, Poznámky ku konsolidovanej účtovnej závierke