**Návrh na zmenu**

Miestne zastupiteľstvo MČ Košice - Sídlisko KVP na základe zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a doplnkov a §  9 zákona SNR č. 369/1990 Zb. obecnom zriadení v znení neskorších zmien a doplnkov v y d á v a  tieto

**Z á s a d y**

**nakladania s finančnými prostriedkami mestskej časti Košice - Sídlisko KVP**

*§ 1*

*Úvodné ustanovenia*

1. Tieto zásady upravujú v súlade s platnou právnou úpravou postavenie, funkciu a zostavovanie rozpočtu mestskej časti Košice – Sídlisko KVP a tiež používanie rozpočtových prostriedkov v súlade s ust. zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov a §§ 7 a 9 zák. SNR č. 369/1990 Zb. o obecnom zriadení v znení neskorších zmien a doplnkov.
2. Tieto zásady ďalej upravujú podrobné zásady hospodárenia a nakladania s finančnými prostriedkami mestskej časti Košice – Sídlisko KVP a  tiež zásady nakladania s finančnými prostriedkami pri pohostení, občerstvení a daroch.

Tieto zásady upravujú tiež prostriedky kontroly rozpočtu mestskej časti Košice - Sídlisko KVP.

**Rozpočet mestskej časti**

*§ 2*

*Úvodné ustanovenia*

1. Základným nástrojom finančného hospodárenia, ktorým sa riadi financovanie úloh a funkcií mestskej časti, je rozpočet mestskej časti /§ 9 ods. 1 zák. č. 369/1990 Zb. o obecnom zriadení v znení zmien a doplnkov s použitím § 4 zák. č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov.
2. Rozpočet musí vyjadrovať ekonomickú samostatnosť mestskej časti.

**I. časť**

**Rozpočtový proces**

*§ 3*

1. Na vypracúvaní rozpočtu mestskej časti Košice - Sídlisko KVP sa podieľajú jednotlivé orgány mestskej časti a tiež orgány miestneho zastupiteľstva v rozsahu uvedenom v tomto ustanovení.
2. Pôsobnosť jednotlivých subjektov pri vypracúvaní rozpočtu mestskej časti Košice

- Sídlisko KVP, ako aj iných úkonov je nasledovná:

1. *Komisie miestneho zastupiteľstva*

* sústreďujú požiadavky na čerpanie rozpočtu od obyvateľov
* posudzujú tieto požiadavky najmä z hľadiska:
  + prínosu pre mestskú časť
  + prínosu pre mesto Košice
  + ochrany a tvorby životného prostredia
* odporúčajú starostovi mestskej časti na zahrnutie do rozpočtu mestskej časti vybrané priority, ktoré vyplývajú z posúdenia požiadaviek,
* navrhujú koncepčné riešenia závažných problémov mestskej časti.

1. *Miestna rada*

* prerokúva záverečný návrh rozpočtu predložený starostom MČ a v prípade požiadaviek na zmenu jednotlivých častí rozpočtu žiada o jeho doplnenie do konečnej verzie, ktorý sa predkladá miestnemu zastupiteľstvu.

1. *Starosta mestskej časti*

* riadi a usmerňuje práce na vypracovávaní návrhu rozpočtu mestskej časti,
* zapracúva podnety od obyvateľov mestskej časti a ďalších fyzických a právnických osôb,
* predkladá konečnú verziu návrhu rozpočtu, zapracuje predložené zmeny miestnou radou,
* zabezpečuje v súčinnosti s miestnym úradom všetky úkony potrebné k eventuálnemu poskytnutiu účelových, resp. neúčelových dotácií zo štátneho rozpočtu SR /podávanie žiadostí, zdôvodňovanie naliehavosti potrieb, rokovania, atď./,
* realizuje zmeny rozpočtu v zmysle zákona SNR č.369/1990 Zb. o obecnom zriadení v znení neskorších predpisov rozpočtovými opatreniami v rozsahu určenom miestnym zastupiteľstvom
* nie je oprávnený zaväzovať sa v bežnom rozpočtovom roku na také úhrady, ktoré nemá zabezpečené v rozpočte na bežný rozpočtový rok a zaťažujú nasledujúce rozpočtové roky z dôvodu nedostatku zdrojov v bežnom rozpočtovom roku.

1. *Miestne zastupiteľstvo mestskej časti Košice – Sídlisko KVP*

* určuje zásady hospodárenia a nakladania so zvereným a vlastným majetkom , ktorý užíva, schvaľuje najdôležitejšie úkony týkajúce sa tohto majetku a kontroluje hospodárenie s nimi /§ 14 ods. 3 písm. c) zák. SNR č. 401/1990 Zb. v znení zmien a doplnkov/,
* schvaľuje rozpočet mestskej časti a jeho zmeny na úrovni funkčnej klasifikácie položiek a podpoložiek, kontroluje jeho čerpanie a schvaľuje záverečný účet,
* schvaľuje a rozhoduje o združení prostriedkov mestskej časti a účasť v združeniach /§ 11 ods. 4 písm. m) zák. SNR č. 369/1990 Zb. v znení zmien a doplnkov, § 18 ods.3 zák. NR SR č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a doplnkov /,
* monitoruje a hodnotí plnenie programov obce.

1. *Miestny úrad mestskej časti Košice – Sídlisko KVP*

* podieľa sa na zostavení rozpočtu, zabezpečuje organizačné a materiálno-technické úkony súvisiace s vytváraním návrhu rozpočtu mestskej časti na príslušný rok a roky nasledujúce.

Za týmto účelom najmä:

* zabezpečuje odborné podklady a ďalšie písomnosti potrebné na správne a úplné spracovanie rozpočtu mestskej časti,
* sústreďuje požiadavky na zahrnutie do rozpočtu od fyzických a právnických osôb, od jednotlivých komisií,
* vyhodnocuje výsledky hospodárenia za uplynulé obdobie,
* na požiadanie spracúva jednotlivé podkladové materiály, rozbory a pod..

Pri spracovaní rozpočtu všetky zhora uvedené subjekty musia zohľadňovať potrebu finančných prostriedkov na dokončenie /resp. dokončovanie/ rozpočtovaných stavieb, prednostnú úhradu existujúcich záväzkov a zdroje krytia na príslušný rozpočtový rok.

*§ 4*

*Rozpočet mestskej časti*

1. Rozpočet mestskej časti obsahuje /§§ 3 a 4 zákona č. 583/2004 Z. z./:
2. príjmy a výdavky spojené s činnosťou samosprávy mestskej časti,
3. finančné vzťahy k právnickým osobám a fyzickým osobám – podnikateľom pôsobiacim na území mestskej časti, ako aj obyvateľom žijúcim na tomto území vyplývajúce pre ne zo zákonov a  z  iných všeobecne záväzných právnych predpisov, zo všeobecne záväzných nariadení mestskej časti, ako aj zo zmlúv,
4. finančné vzťahy k rozpočtu mesta Košice,
5. finančné vzťahy k rozpočtu vyššieho územného celku, do ktorého územia mestská časť patrí, ak plnia spoločné úlohy
6. finančné vzťahy k štátnemu rozpočtu SR,
7. finančné vzťahy k peňažným fondom mestskej časti,
8. finančné vzťahy k rozpočtovým organizáciám a príspevkovým organizáciám zriadeným obcou,
9. finančné vzťahy k rozpočtom iných obcí, ak plnia spoločné úlohy.
10. Príjmy a výdavky mestskej časti Košice – Sídlisko KVP sú vymedzené v platnej právnej úprave /najmä § 5 a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov/.
11. Súčasťou rozpočtu mestskej časti sú aj finančné operácie, ktorými sa vykonávajú prevody z peňažných fondov a realizujú sa návratné zdroje financovania a ich splácanie. Za finančné operácie sa považujú aj poskytnuté pôžičky a návratné finančné výpomoci z rozpočtu mestskej časti a ich splátky, vystavené a prijaté zmenky, predaj a obstaranie majetkových účastí. Finančné operácie nie sú súčasťou príjmov a výdavkov rozpočtu mestskej časti /§ 10 ods. 6 zákona č. 583/2004 Z. z./.

*§ 5*

*Viacročný rozpočet*

1. Viacročný rozpočet je strednodobý ekonomický nástroj finančnej politiky mestskej časti Košice – Sídlisko KVP, v ktorom sú v rámci pôsobnosti mestskej časti vyjadrené zámery rozvoja územia a potrieb obyvateľov vrátane programov mestskej časti najmenej na tri rozpočtové roky /§ 9 zákona č. 583/2004 Z. z./.
2. Viacročný rozpočet tvoria:
3. rozpočet mestskej časti na príslušný rozpočtový rok
4. rozpočet mestskej časti na rok nasledujúci po príslušnom rozpočtovom roku
5. rozpočet mestskej časti na rok nasledujúci po roku, na ktorý sa zostavuje rozpočet podľa písmena b.

3) Príjmy a výdavky rozpočtov uvedených v odseku 2 písm. b) a c) nie sú záväzné.

*§ 6*

*Členenie a zostavenie rozpočtu*

1. Rozpočet mestskej časti sa vnútorne člení na:
2. bežné príjmy a bežné výdavky /bežný rozpočet/
3. kapitálové príjmy a kapitálové výdavky /kapitálový rozpočet/
4. finančné operácie.
5. Rozpočet mestskej časti podľa ods.1) sa zostavuje ako vyrovnaný alebo prebytkový. Bežný rozpočet mestskej časti je povinnosť zostaviť ako vyrovnaný alebo prebytkový. Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie nevyčerpaných v minulých rokoch. Kapitálový rozpočet sa zostavuje ako vyrovnaný alebo prebytkový. Kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov mestskej časti z minulých rokov, návratnými zdrojmi financovania, alebo ak je tento schodok krytý prebytkom bežného v príslušnom rozpočtovom roku. Ak je bežný alebo kapitálový rozpočet zostavený ako prebytkový, možno prebytok príslušného rozpočtu použiť na úhradu návratných zdrojov financovania.

*§ 7*

*Použitie rozpočtových prostriedkov*

1. Rozpočtové prostriedky sa majú použiť do konca kalendárneho roka. Účelové dotácie zo štátneho rozpočtu môžu byť použité na určené účely a za stanovených podmienok. Podliehajú ročnému zúčtovaniu a kontrole príslušných orgánov štátnej správy.
2. Prebytok rozpočtu mestskej časti koncom roka neprepadáva /§ 9 ods. 3 zák. SNR č. 369/1990 Zb. o obecnom zriadení; § 16 ods. 6 zákona č. 583/2004 Z. z. o rozpočtových pravidlách územnej samosprávy a o zmene doplnení niektorých zákonov v znení zmien a doplnkov/. Sú zdrojom tvorby rezervného fondu, prípadne ďalších peňažných fondov.
3. Schodok rozpočtu podľa § 6 ods. 1 písm. a) a b) týchto zásad mestská časť vyrovnáva predovšetkým z:

* rezervného fondu
* ďalších peňažných fondov, pokiaľ sú vytvorené
* návratných zdrojov financovania.

1. Za efektívne a hospodárne využívanie rozpočtových prostriedkov zodpovedá starosta mestskej časti. Starosta mestskej časti je povinný jedenkrát polročne podať správu o čerpaní rozpočtu miestnemu zastupiteľstvu.
2. Mestská časť v priebehu rozpočtového roka sleduje vývoj hospodárenia podľa rozpočtu mestskej časti a v prípade potreby vykonáva zmeny rozpočtu, s cieľom zabezpečiť vyrovnanosť bežného rozpočtu ku koncu rozpočtového roka, pričom schodok bežného rozpočtu môže vzniknúť len z dôvodu použitia prostriedkov rezervného fondu na úhradu bežných výdavkov na odstránenie havarijného stavu majetku mestskej časti, alebo na likvidáciu škôd spôsobených živelnými pohromami alebo mimoriadnou okolnosťou, ktoré nie sú rozpočtované a kryté príjmami bežného rozpočtu. Ďalej z dôvodu použitia účelovo určených prostriedkov poskytnutých zo štátneho rozpočtu a z rozpočtu Európskej únie, nevyčerpaných v minulých rokoch /§ 10 ods. 8 a § 12 ods. 3 zákona č. 583/2004 Z. z./ Na tento účel vykonáva nevyhnutné zmeny vo svojom rozpočte.

Ak vznikne nutnosť úhrady, ktorá nebola /nie je/ uvedená v rozpočte mestskej časti, alebo vznikne potreba zmeny schváleného rozpočtu, možno ju realizovať len nasledovne:

1. hospodárnejším plnením úloh v rámci schváleného rozpočtu
2. z rezervy rozpočtu, ak bola vytvorená
3. z rezervného fondu
4. z iných zdrojov /úver, združovanie prostriedkov a pod./
5. rozpočtovým opatrením.
6. Rozpočtovými opatreniami mestskej časti sú:

a) povolené prekročenie a  viazanie príjmov, povolené prekročenie a  viazanie výdavkov

a povolené prekročenie a viazanie finančných operácií

b) presuny rozpočtových prostriedkov v rámci schváleného rozpočtu, pričom sa nemenia

celkové príjmy a celkové výdavky

c) prekročenie podpoložky o  10% pri dodržaní rozpočtových výdavkov príslušnej

položky celkom.

1. **Rozpočet a  jeho zmeny schvaľuje miestne zastupiteľstvo na úrovni položiek a podpoložiek. Starosta schvaľuje zmeny medzi položkami do sumy 5000,- EUR 30 000,- EUR vrátane a to v rámci funkčnej klasifikácie ale aj medzi funkčnými klasifikáciami. Všetky takéto vykonané zmeny je povinný starosta predložiť vo forme informatívnej správy o realizovaných zmenách rozpočtu na najbližšie rokovanie miestneho zastupiteľstva v riadnom termíne. Každú zmenu medzi položkami nad 5000,-EUR 30 000,-EUR, či už v rámci funkčnej klasifikácie alebo medzi funkčnými klasifikáciami schvaľuje miestne zastupiteľstvo.**

**Starosta schvaľuje zmeny medzi podpoložkami v rámci schválených položiek do sumy**

**10 000,-EUR 30 000,-EUR vrátane a  to v  rámci funkčnej klasifikácie, ale aj medzi**

**funkčnými klasifikáciami. Všetky takéto vykonané zmeny je povinný starosta predložiť**

**vo forme informatívnej správy o realizovaných zmenách rozpočtu na najbližšie rokovanie**

**miestneho zastupiteľstva v riadnom termíne. Každú zmenu medzi podpoložkami v rámci**

**schválených položiek nad 10 000,- EUR 30 000,-EUR, či už v rámci funkčnej klasifikácie**

**alebo medzi funkčnými klasifikáciami schvaľuje miestne zastupiteľstvo.**

8) Miestne zastupiteľstvo schvaľuje zmeny rozpočtu podľa § 7 bod 7 s  výnimkou účelovo

určených prostriedkov v súlade s § 14 ods. 1 zákona č. 583/2004 Z. z.

Mestská časť môže vykonať rozpočtové opatrenie týkajúce sa povoleného prekročenia a viazania finančných operácii do 31. augusta príslušného roka. Mestská časť môže vykonávať po tomto termíne iba také zmeny rozpočtu, ktorými sa nezvýši schodok rozpočtu mestskej časti s výnimkou zmien rozpočtu z dôvodu potreby úhrady výdavkov na odstránenie havarijného stavu majetku mestskej časti, výdavkov na likvidáciu škôd spôsobených živelnými pohromami alebo inou mimoriadnou okolnosťou alebo výdavkov súvisiacich s financovaním spoločných programov Slovenskej republiky a Európskej únie,

operačných programov spadajúcich do cieľa Európska územná spolupráca a programov financovaných na základe medzinárodných zmlúv o poskytnutí grantu uzatvorených medzi Slovenskou republikou a inými štátmi.

**II. časť**

**Rozpočtové provizórium**

*§ 8*

1. Ak nie je rozpočet mestskej časti na nasledujúci rozpočtový rok schválený miestnym zastupiteľstvom do 31. decembra, hospodári mestská časť podľa schváleného rozpočtu mestskej časti predchádzajúceho rozpočtového roka, pričom výdavky uskutočnené počas rozpočtového provizória nesmú v každom mesiaci rozpočtového roka prekročiť 1/12 celkových výdavkov schváleného rozpočtu mestskej časti predchádzajúceho rozpočtového roka. Výnimku tvoria výdavky uskutočnené počas rozpočtového provizória, ktoré sa uhrádzajú v súlade s termínmi splácania dohodnutými v predchádzajúcom rozpočtovom roku a výdavky uskutočnené počas rozpočtového provizória na povinnú úhradu podľa osobitných predpisov. Počas rozpočtového provizória mestská časť nemôže poskytovať dotácie podľa § 7 ods. 4 zákona č. 583/2004 Z. z.; to neplatí, ak poskytovanie dotácii mestskou časťou ustanovuje osobitný predpis (napr. § 6 a 9 zák. č. 596/2003 Z. z. o štátnej správe v školstve a školskej samospráve).
2. Rozpočtové príjmy a výdavky uskutočnené počas rozpočtového provizória sa zúčtujú s rozpočtom mestskej časti po jeho schválení. Mestská časť počas rozpočtového provizória schvaľuje rozpočet na príslušný rozpočtový rok najneskôr do 31. decembra bežného roka.

**III. časť**

**Rezervný fond**

*§ 9*

1. Mestská časť vytvára rezervný fond vo výške, ktorú odsúhlasí miestne zastupiteľstvo po schválení záverečného účtu za predchádzajúci rok, najmenej však 10 % z prebytku rozpočtu.
2. Mestská časť môže podľa potreby vytvárať ďalšie peňažné fondy.
3. Zostatok rezervného fondu, ako aj zostatky ostatných peňažných fondov, ak boli vytvorené, koncom roka neprepadajú. O použití peňažných fondov rozhoduje miestne zastupiteľstvo.
4. Zdrojmi peňažných fondov môžu byť najmä:

a) prebytok rozpočtu za uplynulý rok

b) prostriedky získané z rozdielu medzi výnosmi a nákladmi z podnikateľskej činnosti

po zdanení

c) zostatky peňažných fondov z  predchádzajúcich rozpočtových rokov a  zostatky

príjmových finančných operácií s  výnimkou zostatkov nepoužitých návratných

zdrojov financovania.

*§ 10*

**Záverečný účet mestskej časti**

1. Po skončení rozpočtového roka mestská časť údaje o rozpočtovom hospodárení súhrnne spracuje do záverečného účtu mestskej časti.
2. Mestská časť finančne usporiada svoje hospodárenie vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám a k iným subjektom na svojom území, ďalej usporiada svoje vzťahy k štátnemu rozpočtu, štátnym fondom, rozpočtom iných obcí a vyššiemu územnému celku.
3. Záverečný účet mestskej časti obsahuje najmä:

* údaje o plnení rozpočtu v členení podľa § 6 ods. 1 týchto zásad v súlade s rozpočtovou klasifikáciou,
* tvorbu a použitie fondov,
* bilanciu aktív a pasív,
* prehľad o stave a vývoji dlhu,
* prehľad o poskytnutých dotáciách podľa § 7 ods. 4 zákona č.583/2004 Z. z. v členení podľa jednotlivých príjemcov, ak nie sú mestskou časťou zverejnené iným spôsobom,
* údaje o nákladoch a výnosoch podnikateľskej činnosti,
* údaje o hospodárení príspevkových organizácií a ich pôsobnosti,
* hodnotenie plnenia programov mestskej časti.

1. Prerokovanie záverečného účtu mestskej časti sa uzatvára jedným z týchto výrokov:
2. celoročné hospodárenie sa schvaľuje bez výhrad,
3. celoročné hospodárenie sa schvaľuje s výhradami.

Ak sa záverečný účet schváli s výhradami, miestne zastupiteľstvo je povinné prijať opatrenia na nápravu nedostatkov.

1. Návrh záverečného účtu mestská časť je povinná prerokovať najneskôr do šiestich mesiacov po uplynutí rozpočtového roka.
2. Ročnú účtovnú závierku overuje audítor /§ 9 ods. 4 zákona SNR č. 369/1990 Zb., § 16 ods.3 zák. č. 583/2004 Z. z./

**IV. časť**

**Osobitosti hospodárenia mestskej časti**

*§ 11*

1. Mestská časť môže určiť, že jej vnútorné organizačné jednotky budú hospodáriť osobitne len so zvereným preddavkom.
2. Ak mestská časť vykonáva podnikateľskú činnosť, výnosy a náklady na túto činnosť sa nerozpočtujú a sledujú sa na samostatnom mimorozpočtovom účte. Náklady na túto činnosť musia byť kryté výnosmi z nej. Prostriedky získané z rozdielu medzi výnosmi a nákladmi po zdanení používa mestská časť ako doplnkový zdroj financovania. Ak je hospodársky výsledok  podnikateľskej činnosti mestskej časti k  30. septembru rozpočtového roka strata, mestská časť je povinná zabezpečiť, aby bola do konca rozpočtového roka vyrovnaná alebo urobiť také opatrenia na ukončenie podnikateľskej činnosti, aby sa v ďalšom rozpočtovom roku už nevykonávala.
3. Mestská časť môže združovať prostriedky. Združovanie prostriedkov schvaľuje miestne zastupiteľstvo. Združené prostriedky sa vedú na samostatnom účte.

*§ 12*

**Porušenie rozpočtovej disciplíny**

Subjekty, ktoré neoprávnene použijú alebo zdržia rozpočtové prostriedky mestskej časti, sú povinné vrátiť finančné prostriedky v rovnakej výške do rozpočtu mestskej časti. Vrátené sumy sú príjmom mestskej časti.

**V. časť**

**Miestny kontrolór**

*§ 13*

1. Miestny kontrolór má osobitné postavenie v rámci nakladania s finančnými prostriedkami.
2. Na úseku rozpočtu mestskej časti plní najmä tieto úlohy:

* vypracúva odborné stanovisko k návrhu rozpočtu,
* vypracúva odborné stanovisko k záverečnému účtu,
* vykonáva kontrolu príjmov a výdavkov rozpočtu mestskej časti a hospodárenia s majetkom mestskej časti.

1. Výsledky svojej činnosti kontrolór predkladá miestnemu zastupiteľstvu.

**VI. časť**

**Hospodárenie s prostriedkami na pohostenie, občerstvenie a dary**

*§ 14*

*Úvodné ustanovenia*

Mestská časť Košice – Sídlisko KVP je oprávnená uhrádzať zo svojho rozpočtu v nevyhnutnom rozsahu aj výdavky na reprezentačné a propagačné účely so zachovaním maximálnej hospodárnosti, efektívnosti a účinnosti ich použitia.

Na tieto účely je možné z rozpočtu mestskej časti na príslušný kalendárny rok použiť finančné prostriedky v maximálnej výške 2.000,- EUR.

*§ 15*

*Výdavky na reprezentačné a propagačné účely*

1. **Výdavky na reprezentačné účely môžu byť použité, ak si to vyžadujú politické, hospodárske, spoločenské alebo pracovné dôvody, a to na:**
2. pohostenie pri oficiálnych návštevách a na ďalšie výdavky spojené s pobytom oficiálnych hostí,
3. občerstvenie účastníkom porád, konferencií a iných pracovných stretnutí,
4. vecné dary poskytnuté v súvislosti s reprezentáciou mestskej časti (poskytované zahraničným a tuzemským hosťom a pri tuzemských a zahraničných návštevách zástupcov MČ),

d) kvety poskytnuté v súvislosti s reprezentáciou mestskej časti navonok, napr. pri

dosiahnutí významného životného jubilea obyvateľa mestskej časti s trvalým

pobytom na území mestskej časti, pri príležitosti ocenenia obyvateľa mestskej

časti a pod.

Pre tieto účely sa:

1. za oficiálnu návštevu považuje tuzemská a zahraničná delegácia (môže byť aj jedna osoba), ktorá prerokúva so zástupcami mestskej časti politické, hospodárske a spoločenské otázky,
2. za občerstvenie považuje káva, čaj a iné nealkoholické nápoje, prípadne alkoholické nápoje a jedlo (aj pochutiny, ako cukríky, keksíky, med, cukor a pod.) podľa povahy a dĺžky trvania akcie,
3. za výdavky spojené s pobytom oficiálnych hostí považujú výdavky na ich uvítanie, ubytovanie, stravovanie, dopravu, tlmočenie, vstupné na kultúrny program.

Za výdavky na pohostenie a občerstvenie sa považujú:

1. výdavky na pohostenie:
   * spojené s pobytom oficiálnych návštev zo zahraničia,
   * poskytnuté tuzemským návštevám pri oficiálnych a pracovných jednaniach,
   * poskytnuté účastníkom pracovných jednaní,
   * poskytnuté pri rokovaniach.

Za výdavky na pohostenie sa považujú aj výdavky spojené s pracovným obedom, maximálne do výšky 10,- EUR na jedného účastníka. Pri pracovnom obede môže byť poskytnutý aj alkohol ako prípitok. Pracovného obeda sa môže zúčastniť maximálne 6 pozvaných účastníkov. Na pracovný obed môže pozvať oficiálnu návštevu zahraničnú, alebo tuzemskú, ako aj účastníkov dôležitých pracovných jednaní a rokovaní starosta MČ .

1. výdavky na občerstvenie:

* pri pracovných jednaniach a pracovných poradách starostu mestskej časti, prednostu miestneho úradu, kontrolóra mestskej časti a vedúcich oddelení s účastníkmi jednania, ktorí nie sú zamestnancami mestskej časti,
* pri pracovných zasadaniach miestnej rady a miestneho zastupiteľstva.

Pri výjazdovom pracovnom konaní, ktoré trvá do 6 hodín, poskytne sa občerstvenie a pohostenie maximálne do výšky 5,- EUR na jedného účastníka, pri trvaní nad 6 hodín poskytne sa občerstvenie a pohostenie maximálne do výšky 10,- EUR na jedného účastníka rokovania. Pri poskytnutí pohostenia a občerstvenia v tomto prípade môže byť poskytnutý aj alkohol ako prípitok.

Pri pracovnom konaní, ktoré trvá do 6 hodín poskytne sa občerstvenie a pohostenie maximálne do výšky 3,30 EUR na jedného účastníka, pri trvaní nad 6 hodín poskytne sa občerstvenie a pohostenie maximálne do výšky 5,- EUR na jedného účastníka rokovania (napr. bežné zasadnutie miestnej rady a miestneho zastupiteľstva). Miestny úrad zabezpečí občerstvenie a pohostenie na každé rokovanie MZ v primeranom rozsahu.

Prípitok môže byť poskytnutý aj pri slávnostnom ukončení/uvítaní roka na zasadnutí miestneho zastupiteľstva a pri slávnostnom ukončení/uvítaní roka zamestnancom MČ.

Výdavky na občerstvenie a  pohostenie schvaľuje starosta mestskej časti alebo prednosta miestneho úradu.

1. **Starosta MČ môže poskytnúť primeraný vecný dar:**
   * zahraničným hosťom (môže byť aj jedna osoba)
   * v odôvodnených prípadoch aj tuzemským hosťom v spoločensky potrebnej miere (môže byť aj jedna osoba)
   * v rámci reprezentácie mestskej časti pri zahraničných návštevách zástupcov MČ a tuzemských návštevách zástupcov mestskej časti v spoločensky potrebnej miere.

Za primeraný vecný dar v prípade zahraničnej delegácie (alebo návšteve zástupcov MČ v zahraničí) sa považuje dar v hodnote do 66,- EUR na jednu osobu, pri tuzemskej delegácii (alebo návšteve zástupcov mestskej časti v tuzemsku) dar v hodnote do 33,- EUR na jednu osobu.

O poskytnutí daru a jeho hodnote rozhoduje starosta mestskej časti.

Za dar sa nepovažuje poskytnutie drobných predmetov za účelom reklamy, propagácie a upomienky, napr. ceruzky, perá, odznaky, kalendáre, poznámkové bloky a iné upomienkové predmety.

**C**. **Výdavky na propagačné účely** môžu byť použité na propagáciu a reklamu, ktorá bezprostredne súvisí s činnosťou mestskej časti (na novoročné pozdravy, inzerciu, internetovú stránku, vizitky, účasť na výstavách a expozíciách).

Za hospodárenie s prostriedkami určenými na pohostenie, občerstvenie a propagáciu zodpovedajú starosta mestskej časti alebo prednosta miestneho úradu.

**D. Doklady preukazujúce výdavky** na pohostenie, občerstvenie a dary musia obsahovať tieto údaje:

* 1. **pri výdavkoch na občerstvenie a pohostenie**
* pri akej príležitosti a kedy bolo pohostenie poskytnuté,
* počet návštevníkov pohostenia, z toho tuzemských a zahraničných,
* rozpis konzumácie vykonaný dodávateľom (doklad preukazujúci rozpis nákupu podľa jednotlivých položiek, resp. rozpis konzumácie na pracovnom obede),
* dobu trvania pracovného jednania,
* pri pracovnom jednaní prezenčnú listinu v prípade zasadnutia miestnej rady a miestneho zastupiteľstva, mimo pracovných obedov, pracovných jednaní a rokovaní s právnickými a fyzickými osobami, so zamestnancami MČ, oficiálnych návštev tuzemských i zahraničných.

**b) pri výdavkoch na dary:**

* pri akej príležitosti a kedy bol dar poskytnutý,
* komu bol dar poskytnutý.

**E. Výdavky na tieto účely sa účtujú** vo funkčnej klasifikácií 01.1.1 – Výkonné a zákonodarné orgány a vo funkčnej klasifikácií 01.3.3 – Iné všeobecné služby, na podpoložke 633016.

*§ 16*

*Spôsob používania výdavkov na reprezentačné účely (pohostenie, občerstvenie a dary) a propagačné účely*

1) Výdavky na reprezentačné účely sú súčasťou rozpočtu mestskej časti , ktorý na

príslušný rozpočtový rok schvaľuje miestne zastupiteľstvo podľa jednotlivých funkcií rozpočtovej klasifikácie (funkčnej a ekonomickej klasifikácie) a jednotlivých programov programového rozpočtu.

1. Občerstvenie, pohostenie a vecný dar môže byť poskytnutý aj pri kultúrnych a športových podujatiach, pri spoločenských podujatiach (napr. pri kultúrnych a športových akciách, pri organizovaní slávnostných uvítaní detičiek do života, pri príležitosti osláv jubilantov, pri organizovaní spoločenských aktivít Denného centra**...**).Občerstvenie vo forme nealkoholických nápojov, čaju a cukru sa môže poskytnúť aj UoZ vykonávajúcich aktivačnú činnosť, z dôvodu vykonávania prác v exteriéri a s tým súvisiacich klimatických podmienok.
2. V rámci Podprogramu „Občianske obrady, spoločenské udalosti, jubileá“ môže byť v primeranom rozsahu (v závislosti od rozpočtu pri akciách uvítania detí do života) poskytnutý vecný dar novonarodeným deťom v prípade dvojičiek, trojičiek a pod., s podmienkou trvalého pobytu rodičov na území mestskej časti. Vecný dar v primeranom rozsahu (v závislosti od rozpočtu na akciu jubilantov) môže byť poskytnutý aj pri príležitosti dosiahnutia významného životného jubilea občana mestskej časti s trvalým pobytom na území mestskej časti, ako aj pri jubilejnom vstupe do školského života v prípade dvojičiek, trojičiek a pod. s podmienkou trvalého pobytu rodičov na území mestskej časti.
3. Výdavky na reprezentačné a propagačné účely musia byť riadne preukázané a doložené príslušnými dokladmi, tak ako je to uvedené v § 15 písmeno D. Výdavky v bode 2) a 3) sa účtujú napr. vo funkčnej klasifikácii 08.1.0 – Rekreačné a športové služby, podpoložka 637002, 08.2.0 – Kultúrne služby, podpoložka 637002, 10.2.0.1 – Zariadenie sociálnych služieb – staroba, podpoložka 633016, 06.2.0 – Rozvoj obcí, podpoložka 633011.
4. V oblasti výdavkov na reprezentačné a propagačné účely nie sú prípustné žiadne výnimky ani iný spôsob použitia.

**VII. časť**

**Spoločné ustanovenia**

*§ 17*

1. Návrh rozpočtu mestskej časti a záverečného účtu musia byť pred schválením uverejnené aspoň 15 dní na úradnej tabuli v mestskej časti, prípadne iným vhodným spôsobom.
2. Tieto zásady sú záväzne pre všetkých zamestnancov mestskej časti.

**VIII. časť**

**Záverečné ustanovenia**

*§ 18*

1) Na týchto zásadách sa uznieslo Miestne zastupiteľstvo Mestskej časti Košice - Sídlisko

KVP dňa 24. 4. 2007.

2) Zmeny a doplnky týchto zásad schvaľuje Miestne zastupiteľstvo Mestskej časti Košice

- Sídlisko KVP.

3) Dňom účinnosti týchto zásad sa rušia Zásady nakladania s finančnými prostriedkami

mestskej časti Košice - Sídlisko KVP zo dňa 1.9.2003.

4) Tieto Zásady nakladania s  finančnými prostriedkami mestskej časti Košice - Sídlisko

KVP nadobúdajú účinnosť dňom 1.5.2007.

5) Zmenu týchto zásad v § 7 ods. 6 a  7 schválilo Miestne zastupiteľstvo Mestskej časti

Košice - Sídlisko KVP dňa 23.10.2007 s účinnosťou odo dňa schválenia.

6) Doplnenie a zmenu týchto zásad v §§ 3, 7, 14 schválilo Miestne zastupiteľstvo

Mestskej časti Košice - Sídlisko KVP dňa 27.8.2009 s  účinnosťou odo dňa schválenia.

7) Doplnenie a zmenu týchto zásad v §§ 3 a 14 schválilo Miestne zastupiteľstvo Mestskej

časti Košice - Sídlisko KVP dňa 26.5.2011 s účinnosťou odo dňa schválenia.

8) Zmenu týchto zásad v § 7 bod 5, 6 a 7 schválilo Miestne zastupiteľstvo Mestskej časti

Košice - Sídlisko KVP dňa 28.2.2012 s účinnosťou odo dňa schválenia.

9) Doplnenie týchto zásad v § 14, nový bod 6 schválilo Miestne zastupiteľstvo Mestskej

časti Košice – Sídlisko KVP dňa 25.6.2013.

10) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 24.9.2013 s účinnosťou odo

dňa schválenia.

11) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 24.6.2014 s účinnosťou odo

dňa schválenia.

12) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 28.4.2015 s účinnosťou odo

dňa schválenia.

13) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 18.4.2017 s účinnosťou odo

dňa schválenia.

Schvaľovanie rozpočtu na úrovni podpoložiek nadobúda účinnosť dňom schválenia

rozpočtu na rok 2018 a roky nasledujúce.

14) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 25.9.2018 s účinnosťou od

5.10.2018.

15) Doplnenie a  zmenu týchto zásad podľa predloženého návrhu schválilo Miestne

zastupiteľstvo Mestskej časti Košice – Sídlisko KVP dňa 21.2.2019 s účinnosťou odo

dňa schválenia.

Schvaľovanie rozpočtu na úrovni podpoložiek nadobúda účinnosť dňom schválenia

rozpočtu na rok 2019 a roky nasledujúce.

16) Zmenu týchto zásad podľa predloženého návrhu schválilo Miestne zastupiteľstvo

Mestskej časti Košice–Sídlisko KVP dňa 14.11.2019 s účinnosťou odo dňa schválenia.

17) Zmenu týchto zásad podľa predloženého návrhu schválilo Miestne zastupiteľstvo

Mestskej časti Košice–Sídlisko KVP dňa 22.09.2022 s účinnosťou odo dňa schválenia.

V  Košiciach, dňa ..........................

Mgr. Ladislav Lörinc

starosta mestskej časti