**Kontrola plnenia uznesení**

Kontrola plnenia uznesení je predložená ako stály bod programu rokovania. Uznesenia Miestneho zastupiteľstva Mestskej časti Košice - Sídlisko KVP

- z XXXI. rokovania zo dňa 30.06.2022

a z predchádzajúcich rokovaní navrhujeme zaradiť do úloh v plnení a splnených úloh takto:

**Splnené úlohy:**

**269 zo dňa 29.06.2021** MieZ MČ Košice-Sídlisko KVP schvaľuje

tvorbu a použitie rezervného fondu Mestskej časti Košice – Sídlisko KVP na rok 2021 podľa predloženého návrhu.

Spôsob splnenia: Schválením záverečného účtu Mestskej časti Košice – Sídlisko KVP a celoročného hospodárenia za rok 2021, bolo uznesenie splnené.

**361 zo dňa 30.06.2022** MieZ MČ Košice-Sídlisko KVP

a) schvaľujeZáverečný účet Mestskej časti Košice-Sídlisko KVP a celoročné hospodárenie za rok 2021 bez výhrad,

b) schvaľujepoužitie zostatku finančných operácií za rok 2021 na tvorbu rezervného fondu vo výške 3 005,16 EUR,

c) berie na vedomie správu audítora za rok 2021.

Spôsob splnenia: Záverečný účet bol schválený, dňa 01.07.2022 bol zostatok finančných operácií vo výške 3 005,16 € za rok 2021 prevedený na účet rezervného fondu mestskej časti. Uznesenie bolo splnené.

**364 zo dňa 30.06.2022** MieZ MČ Košice-Sídlisko KVP schvaľuje

III. zmenu rozpočtu Mestskej časti Košice – Sídlisko KVP na rok 2022 podľa predloženého návrhu.

Spôsob splnenia: V zmysle schváleného uznesenia bola III. zmena rozpočtu na rok 2022 zapracovaná do rozpočtu Mestskej časti Košice – Sídlisko KVP na rok 2022. Uznesenie bolo splnené.

**365 zo dňa 30.06.2022** MieZ MČ Košice-Sídlisko KVP

podľa § 166 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a § 14 ods. 2 písm. d) zákona SNR č. 401/1990 Zb. o meste Košice v znení neskorších predpisov určuje v Mestskej časti Košice - Sídlisko KVP 4 volebné obvody a  13 poslancov vo volebných obvodoch pre voľby do Miestneho zastupiteľstva Mestskej časti Košice – Sídlisko KVP pre volebné obdobie 2022 – 2026 nasledovne:

volebný obvod č. 1 - 3 poslanci, volebný obvod č. 2 - 4 poslanci, volebný obvod č. 3 - 3 poslanci, volebný obvod č. 4 - 3 poslanci.

Spôsob splnenia: Určenie volebných obvodov a počet poslancov v nich vyplýva z platne právnej úpravy a súvisí s vyhlásenými voľbami do orgánov samosprávy obcí, ktoré sa budú konať 29.10.2022. Oznámenie o ich  určení bolo zverejnené na úradnej tabuli, na webovej stránke mestskej časti a zaslané príslušným inštitúciám podľa harmonogramu organizačno-technického zabezpečenia volieb. Uznesenie bolo splnené.

**366 zo dňa 30.06.2022** MieZ MČ Košice-Sídlisko KVP

podľa § 14 ods. 3 písm. j) zákona SNR č. 401/1990 Zb. o meste Košice v znení neskorších predpisov určuje rozsah výkonu funkcie starostu Mestskej časti Košice – Sídlisko KVP na funkčné obdobie 2022 - 2026 na plný úväzok.

Spôsob splnenia: Určiť rozsah výkonu funkcie starostu 90 dní pred voľbami na celé funkčné obdobie ukladá platná legislatíva a súvisí s vyhlásenými voľbami do orgánov samosprávy obcí, ktoré sa budú konať 29.10.2022. Oznámenie o určení rozsahu výkonu funkcie bolo zverejnené, uznesenie je splnené.

**367 zo dňa 30.06.2022** MieZ MČ Košice-Sídlisko KVP

v súlade s § 9a ods. 9 písm. c) zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice - Sídlisko KVP schvaľujenájom tenisového kurtu, multifunkčného ihriska a šatne s príslušenstvom v Drocárovom parku pre nájomcu Podnik služieb KVP s. r. o., Trieda KVP 1, 040 23 Košice, IČO: 52572005 z dôvodu hodného osobitného zreteľa za nájomné vo výške 1,- € / rok, s určením podmienok:

- nájomca bude znášať všetky náklady na opravy a údržbu prenajatého majetku mestskej časti,

vrátane zabezpečenia nevyhnutného náradia a športového náčinia,

- pre prípad zámeru mestskej časti organizovať na prenajatých ihriskách podujatia, nájomca

umožní mestskej časti bezodplatné užívanie predmetu nájmu.

Osobitný zreteľ spočíva v osobe nájomcu, ktorým je právnická osoba, ktorej jediným spoločníkom je Mestská časť Košice - Sídlisko KVP. Podnik služieb KVP s. r. o. má štatút registrovaného sociálneho podniku podľa zák. č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, bol založený za účelom vykonávania činností pre Mestskú časť Košice – Sídlisko KVP.

Spôsob splnenia: Na základe prijatého uznesenia bola medzi Mestskou časťou Košice - Sídlisko KVP a Podnikom služieb KVP s. r. .o. dňa 29.07.2022 podpísaná Zmluva o nájme č. 107/2022/VaM so začiatkom nájmu od 01.08.2022. Zmluva bola zverejnená v súlade s platnou právnou úpravou. Uznesenie bolo splnené.

**368 zo dňa 30.06.2022** MieZ MČ Košice-Sídlisko KVP schvaľuje

zmenu Pravidiel participatívneho rozpočtu Mestskej časti Košice - Sídlisko KVP podľa predloženého návrhu.

Spôsob splnenia: V zmysle schváleného uznesenia bola zmena zapracovaná do Pravidiel participatívneho rozpočtu mestskej časti a oboznámené boli všetky oddelenia miestneho úradu. Pravidlá boli zverejnené na webovej stránke mestskej časti. Uznesenie bolo splnené.

**Úlohy v plnení:**

**180 zo dňa 16.07.2020** MieZ MČ Košice-Sídlisko KVP schvaľuje

1. nakupovanie biologicky rozložiteľných vreciek na psie exkrementy s dopadom na rozpočet mestskej časti
2. prideľovanie vreciek na psie exkrementy adresne na každého evidovaného psa, a to v počte 200 ks na obdobie 01.09.2020 - 31.12.2020 a v počte 400 ks na obdobie kalendárneho roka počnúc dňom 01.01.2021

**181/b zo dňa 16.07.2020** MieZ MČ Košice-Sídlisko KVP

a) berie na vedomieobsahovú nasýtenosť a zmysluplnosť tabúľ náučného chodníka

b) schvaľujeponechanie tabúľ náučného chodníka rozmiestnených vo verejných priestoroch a vnútroblokoch sídliska

a informujúcich o histórii, názvosloví ulíc a voľnočasových aktivitách na sídlisku

1. **odporúča** aktualizovať tabule náučného chodníka formálne (z dôvodu zastaraného technického stavu) a obsahovo

(o témy, ktoré v čase vzniku chodníka neboli aktuálne).

**283 zo dňa 26.08.2021** MieZ MČ Košice-Sídlisko KVP schvaľuje

a)predloženie Žiadosti o nenávratný finančný príspevok za účelom realizácie projektu „Stavebné úpravy: Realizácia

zelenej strechy, Miestny úrad Mestskej časti Košice – Sídlisko KVP“, realizovaného v rámci výzvy zameranej na

zlepšenie environmentálnych aspektov v mestách a mestských oblastiach, kód výzvy IROP-PO4-SC431-2021-65,

ktorého ciele sú v súlade s platným Územným plánom mesta Košice a platným Programom rozvoja mesta Košice;

b)zabezpečenie realizácie projektu v súlade s podmienkami poskytnutia pomoci;

c)zabezpečenie finančných prostriedkov na spolufinancovanie realizovaného projektu vo výške 5 298,95 EUR;

d)zabezpečenie financovania prípadných neoprávnených výdavkov z rozpočtu Mestskej časti Košice – Sídlisko KVP.

**317/b zo dňa 20.12.2021** MieZ MČ Košice-Sídlisko KVP

a) schvaľuje rozpočet Mestskej časti Košice - Sídlisko KVP na rok 2022 podľa predloženého návrhu so schváleným

doplňujúcim návrhom

b) berie na vedomierozpočet Mestskej časti Košice - Sídlisko KVP na roky 2023, 2024 podľa predloženého návrhu.

**338 zo dňa 24.02.2022** MieZ MČ Košice-Sídlisko KVP schvaľuje

plán zasadnutí Miestnej rady a Miestneho zastupiteľstva Mestskej časti Košice – Sídlisko KVP na rok 2022 v nasledujúcich termínoch :

Zasadnutia miestneho zastupiteľstva (štvrtok): 27. 01. 2022 o 16:00 hodine, 24. 02. 2022 o 15:00 hodine,

28. 04. 2022 o 16:00 hodine, 30. 06. 2022 o 16:00 hodine,

22. 09. 2022 o 16:00 hodine

Zasadnutia miestnej rady (štvrtok): 17. 02. 2022 o 15:00 hodine, 07. 04. 2022 o 15:00 hodine,

23. 06. 2022 o 15:00 hodine, 08. 09. 2022 o 15:00 hodine.

**351 zo dňa 28.04.2022** MieZ MČ Košice-Sídlisko KVP

**a)** **schvaľuje** investičný zámer využitia verejného priestranstva medzi Moskovskou triedou a podchodom ku obchodnému

centru Iskra podľa predloženého návrhu

**b)** **poveruje** starostu Mestskej časti Košice - Sídlisko KVP k vykonaniu potrebných úkonov týkajúcich sa financovania

predmetného investičného zámeru.

**353 zo dňa 28.04.2022** MieZ MČ Košice-Sídlisko KVP **schvaľuje**

a) predloženie Žiadosti o nenávratný finančný príspevok oprávneným žiadateľom Mestskou časťou Košice – Sídlisko

KVP za účelom realizácie projektu s názvom „ Realizácia zelenejstrechy budovy miestneho úradu“, v  rámci

Integrovaného regionálneho operačného programu, na základe výzvy č. IROP-PO7-SC73-2021-87vo výške

celkových oprávnených výdavkov projektu 105 978,95 EUR s DPH, ktorého ciele sú v súlade s platným Územným

plánom mesta Košice a platným Programom rozvoja mesta Košice;

b) zabezpečenie realizácie projektu v súlade s podmienkami poskytnutia nenávratného finančného príspevku;

c) zabezpečenie finančných prostriedkov na spolufinancovanie realizovaného projektu vo výške rozdielu celkových

oprávnených výdavkov projektu a žiadaného nenávratného finančného príspevku v súlade s podmienkami

poskytnutia pomoci, t. j. vo výške 5% celkových oprávnených výdavkov 5 298,95 EUR;

1. zabezpečenie financovania prípadných neoprávnených výdavkov z rozpočtu mestskej časti;
2. zabezpečenie financovania prevádzky a udržateľnosti projektu minimálne 5 rokov po ukončení realizácie projektu.

**362 zo dňa 30.06.2022** MieZ MČ Košice-Sídlisko KVP schvaľuje

tvorbu a použitie rezervného fondu Mestskej časti Košice - Sídlisko KVP na rok 2022.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie